12/06/2018 | Administración LocalMunicipal
Mugardos
Anuncio da Convocatoria e Bases do proceso selectivo para a selección de persoal funcionario interino por programa temporal: “técnico de administración xeral”

Pola Resolución da Alcaldía núm.628/2018, de 06.06.2018, acordouse efectuar convocatoria do proceso selectivo de referencia e prestar aprobación ás bases que rexerán o mesmo, cuxo texto se transcribe de seguido: A presente convocatoria ten por obxecto a selección dun/dunha técnico/a de administración xeral como persoal funcionario interino por execución de programa temporal conforme aos artigos 10.1c) do Texto Refundido da Lei do Estatuto Básico do Empregado Público, e 23.2 c) da Lei 2/2015, do 29 de abril, de Emprego Público de Galicia, para a implantación, desenrolo e posta ao día da unidade de contatacion administrativa e dar resposta ás esixencias legais impostas pola Lei 9/2017, do 8 de novembro, de Contratos do Sector Público para o seguinte programa: “Proxecto de implantación, desenrolo e posta ao día da unidade de contratación para o seguimento, control e execución ordinaria dos contratos”, durante un prazo de dous anos. As características da praza interina é a seguinte: Escala: Administración Xeral, Subescala: Técnica, Grupo: A, Subgrupo: A1. As retribucións básicas e as complementarias serán as correspondentes ao grupo de clasificación de funcionarios/as da propia corporación do subgrupo A1 que figuran no orzamento vixente (C. D.: Nivel 26 e C. E.: 1.132,31 euros brutos/mes) Os cometidos funcionais deste posto de traballo son fundamentalmente os da execución do programa temporal seguinte: - Todas as correspondetes as tarefas administrativas da unidade ou área de contratación administrativa. – As sinaladas no artigo 167.2 a) e 169.1 a) do Real Decreto lexislativo 781/1986, de 18 de abril, como tarefas de xestión, estudio e proposta de carácter administrativo de nivel superior, e colaboración en tarefas administrativas das distintas unidades administrativas para a implantación da unidade de contratación. Para tomar parte neste proceso selectivo, os/as aspirantes deberán reuni-los seguintes requisitos: a) Ter a nacionalidade española ou dalgún dos Estados aos que se refire o artigo 57 do Estatuto Básico do Empregado Público ( TREBEP ) b) Ter cumpridos dezaseis anos de idade, e non exceder, no seu caso, da idade máxima de xubilación forzosa. c) Estar en posesión (ou en condicións de obtelo na data en que remate o prazo de presentación de instancias) do Título de Licenciado en Dereito, Ciencias Políticas, Económicas ou Empresariais, Intendente mercantil ou actuario, ou grao oficial universitario equivalente. No caso de titulacións oficiais obtidas no estranxeiro deberase estar en posesión (na mesma data do remate do prazo para presenta-las instancias) da Credencial que acredite a súa homologación, expedida pola Subdirección General de Títulos, Convalidaciones y Homologaciones, do Ministerio de Educación y Cultura. d) Non ter enfermidade ou eiva física ou psíquica que impida o desempeño das funcións correspondentes. As persoas con minusvalidez deberán facelo constar na súa instancia, sinalando se precisan adaptación das probas. A condición de minusvalidez acreditarase por certificación da Delegación provincial da Vicepresidencia da Igualdade e do Benestar. e) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. Tódolos requisitos esixidos nesta Base deberánse cumprir polas persoas aspirantes na data en que remate o prazo de presentación de instancias, e mantelos ata o momento da toma de posesión.1.- As solicitudes para tomar parte neste proceso selectivo faranse mediante instancia dirixida a sra. alcaldesa, en modelo que se facilitará no Rexistro Xeral da Corporación e na páxina web do Concello de Mugardos (www.concellodemugardos. gal), na que se fará constar que se reúnen todos e cada un dos requisitos establecidos na Base Segunda desta convocatoria referidos a data en que remate o prazo de presentación de instancias. Co fin de asegurar a participación en igualdade de condicións co resto dos/as aspirantes establecerase para os/as aspirantes con discapacidade que o soliciten, as adaptacións de tempo necesarias para a súa realización. A tal efecto os/as interesados/as deberán formular a correspondente petición concreta na solicitude de participación, na que reflectirán as necesidades específicas que teñan para acceder ao proceso de selección. Os criterios de adaptación de tempos serán os establecidos na Orde de Ministerio da Presidencia do 9 de xuño (BOE n.140, do 13/6/2006). As solicitudes presentaranse no citado Rexistro (os días laborais de 9:00 a 13:00 horas) durante o prazo de oito (8) días naturais, que se iniciará o día seguinte ó da publicación do anuncio da convocatoria no Boletin oficial da provincia. Tamén se publicará no Taboleiros de Anuncios da Casa do Concello e na páxina WEB (www.concellodemugardos. gal). Así mesmo poderanse presentar na forma que determina o artigo 16.4 da Lei 39/2015, do Procedemento Administrativo Común das Administracións Públicas; neste caso, os concursantes deberán comunícalo mediante telegrama, telefax, ou enderezo electrónico correo@concellodemugardos. gal, durante o mesmo prazo que o de presentación de instancias. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos.2.- Necesariamente xunto coa solicitude para tomar parte neste proceso selectivo os/as aspirantes deberán achegar, inexcusablemente, a seguinte documentación: - Fotocopia do pago dos dereitos de exame- 25 € -, de acordo coa ordenanza fiscal nº 9, que se ingresarán indicando o concepto Técnico Administración Xeral Interino/a nas contas do concello de Mugardos: ABANCA: ES98- 2080-0205-7331-1000-0032 BANCO PASTOR: ES03-0238-8181-0606-6000-0173 Estarán exentos do pago dos dereitos de exame as persoas con discapacidade igual ou superior ao 33% (para o que deberá presentar o certificado de minusvalía correspondente) e para aquelas que figuren como demandantes de emprego durante o prazo, ao menos, de un mes anterior á data da convocatoria das probas selectivas nas que solicite a súa participación (para o que deberá presentar a certificación xustificativa expedida polo Servizo Público de Emprego correspondente). - Fotocopia do DNI ou documento identificativo. - Fotocopia da titulación esixida na base segunda, punto c desta convocatoria. - Fotocopia compulsada do certificado de Lingua Galega ou da súa validación, aos efectos da exención do exercicio do coñecemento do idioma galego ( base 7ª ). - Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado Español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente.3.- Coa presentación da instancia para tomar parte no proceso selectivo entenderase que os interesados aceptan e acatan todas e cada unha das Bases desta convocatoria.1.- Rematado o prazo de presentación de instancias, a Alcaldesa dictará resolución no prazo máximo de cinco días naturais declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos do Concello e será determinante para os efectos de posibles impugnacións e recursos, de conformidade co previsto na lei. Así mesmo, e sempre que sexa posible, a citada resolución publicarase, a título informativo e complementario, na web municipal (www.concellodemugardos. gal). Os/as aspirantes excluídos/as, dispoñen dun prazo de cinco días seguintes á publicación da antedita resolución, para presentar as reclamacións oportunas ou emendas de defectos, nos termos do art.68 da Lei 39/2015.2.- Posteriormente, a Alcaldesa declarará aprobada a listaxe definitiva de admitidos/as e excluídos/as, que se publicará no taboleiro de edictos do Concello. Na mesma resolución a Alcaldesa determinará o lugar, data e hora da celebración do primeiro exercicio, así como a composición do Órgano de selección. Así mesmo, e sempre que sexa posible, a citada resolución publicarase, a título informativo e complementario, na web municipal.3.- De non existir aspirantes excluídos/as, a Alcaldesa elevará a definitiva a listaxe provisional na mesma resolución de aprobación.5.1.-O tribunal cualificador do proceso selectivo designarase pola Alcaldía de conformidade co sinalado no artigo 60 do Texto Refundido do Estatuto Básico do Empregado Público, e a súa composición farase pública de acordo co establecido na base anterior. O persoal de elección ou de designación política, os/as funcionarios/as interinos/as e o persoal eventual non poderán formar parte dos órganos de selección. A pertenza aos órganos de selección será sempre a título individual, non podendo ostentarse ésta en representación ou por conta de ninguén.5.3.-Tódolos/as membros do tribunal deberán pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para o acceso á praza obxecto desta convocatoria, e tenderase á paridade entre muller e home.5.4.-O tribunal non se poderá constituír nin actuar sen a presenza, cando menos, da metade dos/das seus/súas membros, titulares ou suplentes, indistintamente. En todo caso requírese a asistencia do/a presidente/a e do/a secretario/a ou os/as que legalmente os/as substitúan.5.5.-Os/as membros do tribunal deberanse de abster de intervir, comunicándoo á autoridade convocante, cando concorran as circunstancias previstas no artigo 23 da Lei 39/2015, ou estivesen preparando a aspirantes ás probas nos cinco anos anteriores á publicación da convocatoria. Os/as aspirantes poderán recusar ós/ás membros do tribunal de acordo co previsto no artigo 24 da mencionada Lei 39/2015.5.6.-O tribunal resolverá tódalas dúbidas que xurdan na aplicación das presentes normas, así como nos casos non previstos polas mesmas. Tamén poderá dispor a incorporación aos seus traballos de asesores/as especialistas para as probas correspondentes dos exercicios que xulgue oportuno, limitándose os/as asesores/as a prestar a colaboración nas súas especialidades técnicas.5.7.-Para os efectos do percibo de indemnizacións en concepto de asistencias, o Tribunal entenderase encadrado na Categoría Primeira, segundo establece o Real decreto 462/2002, do 24 de maio. Na mesma Resolución pola que se aprobe a lista de persoas admitidas e excluídas e se faga pública a constitución do Tribunal Cualificador, sinalarase o lugar, data e hora para o inicio do proceso selectivo. Unha vez comezadas as probas selectivas será suficiente coa exposición no taboleiro de anuncios do Concello. Así mesmo, e sempre que sexa posible, poderá publicarase, a título informativo e complementario, na web municipal. Os/as aspirantes serán convocados para cada exercicio en único chamamento, excluíndose do proceso selectivo quen non compareza, non sendo os casos debidamente xustificados, libremente apreciados polo tribunal. Os/as aspirantes deben acreditar a súa personalidade coa exhibición do DNI ou pasaporte ou documento fidedigno acreditativo da súa personalidade a xuízo do tribunal. Entre o final dunha proba e o comezo da seguinte deberán transcorrer un mínimo de 48 horas e un máximo de 40 días. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “G”, de conformidade co establecido na Resolución da Consellería de Facenda de 17 de xaneiro de 2018, pola que se publica o resultado do sorteo celebrado o 17.01.2018 (DOG 26.01.2018), en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. Os exercicios celebraranse a porta pechada sen outra asistencia ca dos opositores, membros do órgano de seleccion e os colaboradores designados por este. O Tribunal, polos medios que considere oportunos, velará polo mantemento do anonimato dos aspirantes na realización e corrección dos exercicios escritos. Os exercicios, tanto orais como escritos ou prácticos, realizaranse en lingua castelá ou galega, a criterio do/a aspirante. Os exercicios escritos poderán ser lidos publicamente, se así o acordase o tribunal, podendo este dialogar co/coa aspirante co fin de determinar os seus coñecementos sobre o contido do exposto durante un tempo máximo de dez minutos. Os/as aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. Comezada a práctica dos exercicios, o tribunal poderá requirirlles en calquera momento aos/ás concursantes que acrediten a súa identidade. Se durante o desenvolvemento do proceso selectivo chegase a coñecemento do tribunal que algún dos/as aspirantes carece de calquera dos requisitos esixidos na convocatoria, será excluído, previa audiencia do/a interesado/a, comunicándollo no mesmo día á autoridade que convocara o proceso selectivo. Concluído cada un dos exercicios da oposición correspondente, o tribunal fará pública, no taboleiro de anuncios do Concello, a relación de aspirantes que o superasen, indicando a puntuación obtida. Os opositores non incluídos na lista terán a consideración de “non aptos”. Así mesmo, e sempre que sexa posible, poderá publicarase, a título informativo e complementario, na web municipal. A selección dos/as aspirantes realizarase mediante o sistema de oposición libre que se desenvolverá como segue: Primeiro exercicio: De carácter obrigatorio, consistirá en contestar por escrito un cuestionario de cincuenta preguntas e 5 de reserva con respostas alternativas referentes ó contido do programa que figura como anexo desta convocatoria nun tempo máximo de sesenta minutos. Este exercicio é eliminatorio, e valorarase ata o máximo de 10,00 puntos, excluíndose os/as aspirantes quen non acaden o mínimo total de 5,00 puntos. Cada pregunta correcta puntuarase con 0,20 puntos. Cada pregunta errónea desconta 0,10 puntos, e non se contabilizarán as preguntas non contestadas. Segundo exercicio: De carácter teórico-practico, consistirá desenvolver por escrito, no tempo máximo de 150 minutos, 15 cuestións teórico prácticas plantexadas polo Tribunal, relacionadas co caso ou casos prácticos propostos polo Tribunal inmediatamente antes do comenzo do exercicio e versará sobre os contidos das materias comprendidas no temario da convocatoria. (Anexo I). Neste exercicio avaliarase a formación xeral, a claridade na exposición, a orde das ideas, a facilidade de exposición escrita e a capacidade de síntese. Este exercicio é obrigatorio e eliminatorio, e valorarase ata o máximo de 15,00 puntos, excluíndose a quen non acade o mínimo total de 7,50 puntos. Terceiro exercicio: Será práctico e consistirá en desenvolver unha ou varias probas informáticas de tratamento de texto e/ou folla de cálculo, e/ou base de datos, que determinará o tribunal inmediatamente antes do seu inicio, nun tempo máximo de 40 minutos. Neste exercicio se valorará a velocidade, a limpeza e exactitude do copiado e a corrección que presente o escrito. A puntuación máxima deste exercicio, de carácter obrigatorio e non eliminatorio, será de 3 puntos. Caso de que se realice máis dunha proba, o tribunal deberá especificar a puntuación que corresponde a cada proba. Cuarto exercicio.- De coñecemento de galego: de carácter obrigatorio e eliminatorio. Consistirá nunha tradución directa e/ou inversa de un ou varios textos, en castelán ou galego, facilitados polo tribunal, nun tempo máximo de cuarenta e cinco minutos. Este exercicio será cualificado como APTO ou NON APTO. Os/as aspirantes que estean na posesión do curso Celga 4 ou equivalente estarán exentos da realización desta proba, outorgándoselles a cualificación de APTOS/AS.” A puntuación final virá dada pola suma da puntuación obtida en todolos ejercicios da oposición. O Tribunal non poderá declarar aprobados máis aspirantes que prazas convocadas, sendo nula de pleno dereito a proposta que contradiga o anteriormente establecido. O Tribunal, concluída a avaliación e asinada a relación de aprobados, elevará á Alcaldía proposta do/a aspirante seleccionado/a para a formalización da toma de posesión. No suposto de empate nas puntuacións de dous ou máis aspirantes estes resolveranse pola puntuación obtida no primeiro exercicio e se iso non fora suficiente pola puntuación obtida nos sucesivos exercicios ata que se resolva o mesmo. A publicación dos resultados obtidos en cada un dos exercicios, así como os anuncios convocando os/as aspirantes para a celebración de cada un deles, farase no Taboleiro de Anuncios da Casa do Concello e na páxina web do concello. Concluída a cualificación final do proceso selectivo, o Tribunal publicará a relación de aspirantes aprobados/as por orde da puntuación total final con especificación da mesma, e elevará a correspondente proposta de nomeamento de funcionario/a interino a favor do/a aspirante que obtivera a puntuación máis alta. Caso de producirse empate entre dous ou mais aspirantes, acudirase para dirimilo a favor de quen obtivese a maior puntuación no 1º exercicio, de persistir este acudirase ao segundo exercicio e así sucesivamente. O Tribunal Cualificador non poderá facer proposta de nomeamento a favor dun número de aspirantes superior ó da praza convocada.9ª.- PRESENTACIÓN DE DOCUMENTOS E NOMEAMENTO. Dentro do prazo de cinco (5) días naturais a contar dende a publicación da relación de persoas aprobadas, o/a aspirante proposto deberá presenta-los documentos acreditativos do cumprimento dos requisitos previstos na Base 2ª, agás os xa presentadas coa instancia. Si o día da presentación fose inhábil, pasarase ó seguinte día hábil. No caso de que no prazo indicado o/a aspirante non presentase a documentación esixida, agás causas de forza maior, non poderán ser nomeados, quedando anuladas tódalas súas actuacións sen perxuizo da responsabilidade na que puideran incurrir por falsedade. Cumpridos os anteriores requisitos, pola Alcaldía procedarase a formaliza-la correspondente toma de posesión. No suposto de que o/a aspirante proposto/a para o nomeamento non chegara a formalizar a toma de posesión por renuncia voluntaria ou por non cumpri-los requisitos esixidos nestas Bases, acudirase ao disposto na base 13 sobre lista de reserva. Pola Sra. alcaldesa-presidenta nomearase ao/á aspirante proposto/a polo tribunal mediante resolución de alcaldía. O/a aspirante nomeado/a deberá tomar posesión no prazo de cinco días naturais, a contar do seguinte ó que lle sexa notificado o citado nomeamento, debendo prestar previamente xuramento ou promesa, de conformidade co establecido R. D. 707/1979, do 5 de abril. Ata que sexa nomeado/a e se incorpore ó posto de traballo correspondente, o/a aspirante non terá dereito a percepción económica algunha. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no Taboleiro de Edictos deste Concello, no apartado “Convocatorias” da sección “Actualidade” da páxina web do Concello de Mugardos (www.concellodemugardos. gal) e a través do teléfono de información municipal (981470290-981470338) e en calquera outro medio de difusión que se considere oportuno.12ª.- RESOLUCIÓN DE DÚBIDAS.- O Tribunal queda autorizado para resolve-las dúbidas que se presenten e para toma-los acordos necesarios para o bo orde do proceso selectivo. En todo o non previsto nestas Bases, rexerá como supletorio, o Regulamento Xeral do ingreso de persoal ó servicio da Administración do Estado de 1.995; Real Decreto 896/91, do 7 de xuño e demáis normas aplicables. Formación e funcionamento da lista de reservas: Na acta da última sesión do tribunal de selección incluiranse unha lista de reservas entre os/as aspirantes que aprobaron a oposición por orde de maior a menor puntuación para cubrir posibles baixas por incapacidade, vacacións, renuncia ou outras continxencias sobrevidas no candidato/a con maior puntuación nomeado/a funcionario/a interino/a. A alcaldesa, vista a proposta do tribunal, procederá á ditar a Resolución correspondente que nomeará como funcionario/a interino/a ao candidato con maior puntuación de oposición e aprobará a lista de reserva que funcionará do seguinte xeito: - Terá vixencia mentres dure o programa obxecto da presente convocatoria. - As persoas integrantes da lista de reserva non perderán a orde de prelación que en cada momento lles corresponda, de tal maneira que, se son nomeados para substituír a/ao titular, rematada a substitución, retornará ao posto que lle correspondía na lista. - O chamamento farase polo medio mais urxente que permita ter constancia da súa recepción. O chamamento poderase facer telefónicamente, para poder ser citado mediante o chamamento telefónico os/as interesados/as deberán optar a esta modalidade na súa solicitude de inclusión nas listas; a dita opción será irrenunciable polo/a interesado/a. Os chamamentos telefónicos faranse entre as 8 horas e as 15 horas, e o/a funcionario/a que os realice fará constar mediante dilixencia a realización de tales chamamentos, e se tiveron ou non resposta. Para os demáis supostos o chamamento efectuarase por medio de telegrama ou calquera outro medio que permita ter constancia da súa recepción polo/a interesado/a. - En calquera momento os/as aspirantes poderán pedir a exclusión da bolsa/lista de emprego. Os que sendo chamados para facer efectivo nomeamento, non se presentasen no prazo de 48 horas ou renunciasen ó mesmo, perderán os seus dereitos, sendo excluídos das listas, agás casos de forza maior debidamente acreditados e apreciados libremente. De producirse este suposto chamarase ó seguinte da lista. En todo o non previsto nestas bases, serán de aplicación ás probas selectivas as seguintes disposicións: Lei 7/85, de 2 de abril, Reguladora de Bases de Réxime Local; Real Decreto Lexislativo 781/1986, de 18 de abril; Texto Refundido da Lei do Estatuto Básico do Empregado Público, aprobado por RDL 5/2015, de 30 de outubro; Lei 2/2015, do 29 de abril, de Emprego Público de Galicia; Lei 5/1997, de 22 de xuño, da Administración Local de Galicia. Serán tamén de aplicación o R. D. 364/1995, de 10 de marzo, Decreto 95/91, de 20 de marzo, polo que se aproba o Regulamento de selección de persoal Administración da Comunidade Autónoma de Galicia; Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores; a Lei 39/2015, do 1 de outubro, do procedemento administrativo común, e tódalas demais normas de xeral aplicación para estes supostos.15ª.- IMPUGNACION DA CONVOCATORIA E DOS SEUS ACTOS.- A presente convocatoria e as súas bases poderán recorrerse mediante a interposición do oportuno recurso. Os actos administrativos derivados da convocatoria e da actuación dos tribunais poderán ser impugnados polos interesados nos casos e na forma establecidos na Lei 39/2015, do Procedemento Administrativo Común das Administracións Públicas. Tema 1.- A Constitución Española de 1978: Estrutura. Especial referencia aos dereitos fundamentais e liberdades públicas. Tema 2.- O Estatuto de Autonomía de Galicia. Estrutura e contido. Especial referencia ao Goberno da Comunidade Autónoma. Tema 3.- Organización territorial do Estado na Constitución: Ideas xerais da administración central, autonómica e local. Tema 4.- Réxime local español: clases de entidades locais. O municipio. Elementos: territorio e poboación. Organización municipal. Competencias dos municipios. Constitución, vixencia e finalización do mandato corporativo. Tema 5.- Regulamento Orgánico de Funcionamento do Concello de Mugardos. Tema 6.- A potestade regulamentaria das entidades locais. Órganos titulares. As Ordenanzas e Regulamentos. Elaboración e aprobación das Ordenanzas e Regulamentos. A publicación das normas locais. Os Bandos. Tema 7.- Regulamento de Organización, funcionamento e Réxime Xurídico das corporacións locais: Disposicións Xerais. Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. Estatuto dos membros das corporacións locais. Grupos políticos e rexistro de intereses. Tema 8.- Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Persoal ao servizo das entidades públicas: Clases de persoal. Dereitos dos empregados públicos: dereitos individuais e dereitos individuais exercidos colectivamente. Dereito á carreira profesional e á promoción interna. A avaliación do desempeño. Tema 9.- Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Dereitos retributivos. Dereito á xornada de traballo, permisos e vacacións. Deberes dos empregados públicos. Código de conduta. Tema 10.- Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Adquisición e perda da relación de servizo. Planificación de recursos humanos. Estruturación do emprego público. Provisión de postos de traballo e mobilidade. Tema 11.- Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Situacións administrativas. Réxime disciplinario. Tema 12.- Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Dereito á negociación colectiva, representación e participación institucional. Dereito de reunión. Tema 13.- Lei 39/2015, de 1 de outubro, do procedemento administrativo común das Administracións Públicas. A capacidade de obrar e o concepto de interesado. Identificación e firma dos interesados no procedemento administrativo. Tema 14.- Lei 39/2015, de 1 de outubro, do procedemento administrativo común das Administracións Públicas. Da actividade das Administracións Públicas. Normas xerais de actuación. Dereitos das persoas nas súas relacións coas Administracións Públicas. Dereito e obrigación de relacionarse electronicamente coas administracións públicas. Linguas dos procedementos. Rexistros. Colaboración e comparecencia das persoas. Responsabilidade da tramitación. Tema 15.- Lei 39/2015, de 1 de outubro, do procedemento administrativo común das Administracións Públicas. Emisión de documentos polas Administracións Públicas. Valides e eficacia das copias realizadas polas administracións públicas. Documentos achegados polos interesados ao procedemento administrativo. Termos e prazos. Tema 16.- Lei 39/2015, de 1 de outubro, do procedemento administrativo común das Administracións Públicas. Dos actos administrativos. Concepto e clases. Elementos. Requisitos dos actos administrativos. Eficacia dos actos. A notificación. Nulidade e anulabilidad. Tema 17.- Lei 39/2015, de 1 de outubro, do procedemento administrativo común das Administracións Públicas. Iniciación do procedemento. Disposicións xerais. Clases e especialidades de iniciación. Inicio do procedemento a solicitude do interesado. Ordenación. Instrución: Disposicións Xerais. Proba. Informes. Participación dos interesados. Tema 18.- Lei 39/2015, de 1 de outubro, do procedemento administrativo común das Administracións Públicas. Finalización do procedemento. Disposicións xerais. Terminación: Clases de terminación e especialidades. Tramitación simplificada do procedemento administrativo. Execución. Título. Ejecutoriedad. Execución Forzosa. Medios de execución forzosa. Tema 19.- Lei 39/2015, de 1 de outubro, do procedemento administrativo común das Administracións Públicas. Da revisión dos actos en vía administrativa. Revisión de oficio. Revisión de disposicións e actos nulos. Declaración de lesividad de actos anulables. Suspensión. Revogación de actos e rectificación de erros. Límite da revisión. Competencia para a revisión de oficio das disposicións e de actos nulos e anulables na Administración Xeral do Estado Tema 20.- Lei 39/2015, de 1 de outubro, do procedemento administrativo común das Administracións Públicas. Recursos administrativos. Principios xerais. Obxecto e clases. Normas xerais dos recursos administrativos. Recurso de alzada. Recurso de reposición. Recurso extraordinario de revisión. Procedementos substitutivos dos recursos administrativos: conciliación, mediación e arbitraxe. A suspensión da execución do acto percorrido. Tema 21.- Lei 40/2015, de 1 de outubro de Réxime Xurídico do sector público. Disposicións xerais. Dos órganos administrativos. Tema 22.- Lei 40/2015, de 1 de outubro de Réxime Xurídico do sector público. Dos órganos colexiados das distintas administracións públicas. Subsección 1ª Funcionamento. Sección 4ª Abstención e recusación. Tema 23.- Lei 40/2015, de 1 de outubro de Réxime Xurídico do sector público. Principios da potestade sancionadora. Resposabilidade patrimonial das Administracións Públicas. Funcionamento electrónico do sector público. Dos convenios. Relacións interadministrativas. Relacións electrónicas entre administracións. Tema 24.- Lei 9/2017, de 8 de novembro, de Contratos do Sector Público (LCSP). Disposicións Xerais. Negocios e contratos excluídos. Contratos do sector público. Tema 25.- Lei 9/2017, de 8 de novembro, de Contratos do Sector Público (LCSP). Disposicións Xerais sobre contratacón do sector público. Partes do Contrato. Tema 26.- Lei 9/2017, de 8 de novembro, de Contratos do Sector Público (LCSP). Obxecto, presuposto base de licitación, valor estimado, prezo do contrato e a súa revisión. Garantías esixibles na contratación do sector público. Tema 27.- Lei 9/2017, de 8 de novembro, de Contratos do Sector Público (LCSP). Dos contratos das Administracións Públicas. Tema 28.- Lei 9/2017, de 8 de novembro, de Contratos do Sector Público (LCSP). Dos efectos, cumprimento e extinción dos contratos. Tema 29.- Lei 9/2017, de 8 de novembro, de Contratos do Sector Público (LCSP). Racionalización técnica da contratación. Tema 30.- Lei 9/2017, de 8 de novembro, de Contratos do Sector Público (LCSP). Do contrato de obras. Do contrato de concesión de obras. Tema 31.- Lei 9/2017, de 8 de novembro, de Contratos do Sector Público (LCSP). Do contrato de concesión de servizos. Tema 32.- Lei 9/2017, de 8 de novembro, de Contratos do Sector Público (LCSP). Do contrato de subministros. Do contrato de servizos. Tema 33.- Lei 9/2017, de 8 de novembro, de Contratos do Sector Público (LCSP). Dos contratos doutros entes do sector público. Tema 34.- Lei 9/2017, de 8 de novembro, de Contratos do Sector Público (LCSP). Organización administrativa para a xestión da contratación pública. Especial referencia ao Rexistro de Contratos do Sector Público. Tema 35.- Lei 9/2017, de 8 de novembro, de Contratos do Sector Público (LCSP). As disposicións adicionais da LCSP. Especial referencia ás disposicións adicionais 2ª, 3ª, 9ª, 12ª, 15ª, 16ª, e disposicións transitorias 1ª e 3ª da LCSP. Tema 36.- O Real Decreto 1098/2001, do 12 de outubro, polo que se aproba o Regulamento xeral da Lei de Contratos das Administracións Públicas. Disposicións xerais. Requistios para contratar coa administración. Tema 37.- O Real Decreto 1098/2001, do 12 de outubro, polo que se aproba o Regulamento xeral da Lei de Contratos das Administracións Públicas. A clasificación de empresas contratistas de obras. Clasificación de empresas contratistas de servizos. Disposicións común á clasificacióni das empresas contratistas de obras e servizos. Rexistro Oficial de Contratistas. Tema 38.- O Real Decreto 1098/2001, do 12 de outubro, polo que se aproba o Regulamento xeral da Lei de Contratos das Administracións Públicas. Das actuacións relativas á contratación. Formalización dos contratos. Tema 39.- O Real Decreto 1098/2001, do 12 de outubro, polo que se aproba o Regulamento xeral da Lei de Contratos das Administracións Públicas. Actuacións preparatorias dos contratos. Da adxudicación dos contratos. Tema 40.- O Real Decreto 1098/2001, do 12 de outubro, polo que se aproba o Regulamento xeral da Lei de Contratos das Administracións Públicas. Da extinción dos contratos. Dos distintos tipos de contratos. Tema 41.- O Real Decreto 817/2009, do 8 de maio, polo que se desenrrola parcialmente a Lei 30/2007, do 30 de outubro. Tema 42.- Lei 31/1995 do 8 de novembro, de Prevención de riscos laborais: Dereitos e obrigacións dos traballadores en materia de seguridade e saúde no traballo. Tema 43.- A potestade sancionadora: Concepto e significado. Principios do exercicio da potestade sancionadora. Procedemento para o exercicio da potestade sancionadora. O procedemento simplificado. Tema 44.- A responsabilidade patrimonial da administración pública. Os procedementos das administracións públicas en materia de responsabilidade patrimonial: procedemento xeral e procedemento abreviado. Tema 45.- Lei 9/2007 do 13 de xuño, de Subvencións de Galicia: Disposicións comúns ás subvencións públicas. Procedementos de concesión e xestión das subvencións. Tema 46.- Lei orgánica 15/1999 do 13 de decembro, de Protección de datos de carácter persoal: Disposicións xerais. Principios da protección de datos. Desenvolvemento da Lei orgánica 15/1999. Tema 47.- Os bens das Entidades locais. Réxime xurídico. Clases de bens. Afectación e desafectación. Adquisición e alleamento de bens. Tema 48.- Uso dos bens. Protección e defensa dos bens. Prerrogativas e potestades da Administración en relación co seu patrimonio. O Inventario de bens. Tema 49.- A Lei 2/2016, de 10 de febreiro, do Solo de Galicia. Conceptos básicos. Clases de instrumentos de ordenación e natureza. Infraccións e sancións administrativas en materia de Urbanismo. O réxime do solo de núcleo rural e réxime de solo rústico. A intervención administrativa no uso do solo. As licenzas”. Tema 50.- Normativa galega en materia de igualdade: principais medidas contempladas polo Decreto 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. Área de secretaria, xuño de 2018” Mugardos, 7 de xuño de 2018. A ALCALDESA ASDO) MARÍA DEL PILAR DÍAZ OTERO